**Anjing gembala Shetland**, juga dikenali sebagai ***sheltie***, ialah satu baka anjing gembala yang berasal dari Kepulauan Shetland dari Scotland. Ia diiktiraf secara formal oleh The Kennel Club pada tahun 1909. Ia pada asalnya dipanggil ***collie* Shetland**, tetapi ini mencetuskan kontroversi dalam kalangan pembiak baka *collie* kasar pada masa itu, maka nama baka ini diubah secara rasmi. Ia merupakan anjing kecil, pintar, vokal, berkeinginan untuk menyenangkan, dan boleh dipercayai.

Seperti kuda padi Shetland, lembu Shetland, dan biri-biri Shetland, anjing gembala Shetland ialah baka tahan lasak namun diminutif yang dikembangkan untuk bertahan dalam keadaan mencabar dan daif di kepulauan aslinya. Walaupun anjing gembala Shetland masih cemerlang dalam penggembalaan, kini ia kerap dibela sebagai anjing pekerja dan/atau anjing peliharaan keluarga.

Asal usul anjing gembala Shetland adalah kabur, tetapi ia bukan keturunan langsung bagi *collie* kasar, yang dengannya ia serupa. Sebaliknya, anjing gembala Shetland ialah keturunan bagi spesimen-spesimen kecil bagi *collie* Scotland dan *King Charles spaniel*. Ia pada asalnya merupakan anjing baka kacuk kecil, kerap hanya setinggi sekitar 20–30 cm (8–12 in) pada paras bahu dan anjing gembala Shetland asli disangkakan merupakan anjing daripada jenis spits dan disilangkan dengan *collie* dari tanah besar Britain. Pada awal abad ke-20, James Loggie menambahkan seekor *collie* kasar kecil kepada ternakan pembiakbakaan dan membantu untuk mengasaskan baka yang kemudian menjadi anjing gembala Shetland moden.

Sejarah
-------

Fotograf seekor anjing gembala Shetland dari tahun 1915
Tidak seperti banyak baka katik yang menyerupai padanan lebih besar masing-masing, baka ini tidak dikembangkan hanya dengan membiakbakakan *collie* kasar secara terpilih untuk saiz semakin kecil. Anjing gembala asli Shetland ialah anjing jenis spits yang barang kali serupa dengan anjing gembala Iceland moden.[*perlu rujukan*] Bukti kuat mencadangkan bahawa anjing ini dibiakbakaka dengan *Yakki*, anjing Iceland yang menemani pemburu paus dari Greenland yang mendarat di pelabuhan-pelabuhan di pulau itu. *Yakki* adalah setinggi 14 inci (36 cm) dan biasanya berwarna hitam dengan tanda-tanda sawo matang atau putih. Banyak anjing gembala Shetland awal berwarna hitam dan putih atau hitam dan sawo matang dan pewarnaan masih dapat dilihat pada muncung pada sesetengah anjing sabel kini yang muncungnya dirujuk sebagai *smutty muzzle* ("muncung comot"). Cerita rakyat juga menyebut seekor *King Charles spaniel* yang datang dari sebuah kapal pesiar. Keleluhuran anjing Pomerania mempunyai kemungkinan berdasarkan penampilan baka ini. Kelab pertama untuk baka ini mensyaratkan anjing yang serupa dengan *collie* kasar kecuali dari segi saiz. Piawaian mensyaratkan anjing yang tidak lebih tinggi daripada 15 inci (38 cm). Kelab lain mensyaratkan piawaian serupa dengan baka ini yang pada intinya merupakan anjing katik. Piawaian-piawaian ini menyebabkan orang menambahkan darah *collie* ke dalam baka ini untuk mencapai jenis tersebut. The Kennel Club pada asalnya enggan mengiktiraf baka ini tetapi kemudian bersetuju dengan syarat agar namanya diubah daripada *Shetland Collie* oleh sebab tentangan daripada kelab-kelab baka *collie*. Anjing gembala jenis spitz asli Shetland kini pupus setelah digantikan untuk penggembala di sana oleh *collie* sempadan. Anjing gembala Shetland digunakan untuk penggembalaan sehingga pertanian ternakan komersial memerlukan baka-baka lebih besar.

Apabila baka ini pada asalnya diperkenalkan, para pembiak baka memanggilnya *Shetland Collie* ("*collie* Shetland") yang menyinggung para pembiak baka *collie* kasar. Maka, namanya diubah kepada *Shetland Sheepdog* ("anjing [gembala/biri-biri] Shetland"). Pada awal abad ke-20 (sehingga tahun 1940-an), persilangan tambahan dibuat kepada *collie* kasar untuk membantu untuk mengekalkan jenis *collie* kasar yang diingini – sebenarnya, ibu kepada anjing gembala Shetland juara Inggeris pertama, Gesta, ialah seekor *collie* kasar. Tahun 1909 menyaksikan pengiktirafan awal bagi anjing gembala Shetland oleh The Kennel Club dengan anjing gembala Shetland berdaftar pertama yang merupakan seekor betina bernama Badenock Rose. Anjing gembala Shetland pertama yang didaftarkan oleh American Kennel Club ialah "Lord Scott" pada tahun 1911.

Penampilan
----------

Seekor anjing gembala Shetland sabel
Penampilan umum anjing gembala Shetland adalah seperti *collie* kasar katik. Ia merupakan anjing kecil berlapis bulu ganda dengan kepala berbentuk baik. Ia mempunyai lapis bulu panjang yang menjadi pendek di sekeliling muka yang memberikan penampilan surai.

### Bulu dan warna

Seekor anjing gembala Shetland *merle* biru
Seekor anjing gembala Shetland *dwibiru* dengan mata biru yang disebabkan oleh faktor *merle*
Anjing gembala Shetland *merle* biru
Anjing gembala Shetland mempunyai lapis bulu ganda, yang bermakna bahaw aia mempunyai dua lapis bulu. Lapis bulu luar terdiri daripada bulu panjang dan 'bertekstur kasar dan lurus'. Lapis bulu bawah pula lembut, pendek, dan dekat dengan kulit. Lapis bulu panjang patut menghasilkan penampilan surai. Mukanya berbulu licin.

Anjing gembala Shetland mungkin terdapat dengan warna-warna berikut:

* **Sabel** – sama ada sabel jernih atau bercahaya warna daripada emas pucat hingga mahogani. Sabel serigala dan kelabu merupakan warna yang tidak diingini.
* **Triwarna** – dengan hitam pekat pada tubuh dan tanda-tanda sawo matang pekat diutamakan.
* ***Merle* biru** – biru perak dengan hitam percik dan bertelau yang diutamakan. Kesan umum bagi lapis bulu mesti berwarna biru. Tanda-tanda sawo matang pekat juga diutamakan tetapi tiada penalti atas ketidakhadiran ciri ini. Tanda-tanda hitam pekat, sentuhan batu loh atau karat pada lapis bulu amat tidak diingini.
* **Hitam dan putih; dan hitam dan sawo matang**

Tanda-tanda putih mungkin muncul pada mana-mana lapis bulu selain hitam dan sawo matang tetapi tompok-tompok pada tubuh tidak diingini.

### Ketinggian

Seekor *sheltie* berusia 12 bulan di Mull
Ketinggian unggul pada paras kelasa ialah 14 1⁄2 inci (37 cm) untuk jantan dan 14 inci (35.5 cm) untuk betina. Variasi ketinggian yang 1 inci (2.5 cm) lebih daripada ketinggian ini tidak diingini.

### Telinga

Seekor anak anjing gembala Shetland triwarna. Telinga menyenget, iaitu telinga tegak yang sebahagiannya terlipat, ialah trait yang diingini.
Telinga anjing gembala Shetland adalah kecil dan sederhana lebar di pangkal yang terletak dekat dengan atas kepala. Apabila berwaspada, telinganya separa tegak dan dihalakan ke hadapan.

### Mata

Lihat juga: Heterokromia
Matanya bersaiz sederhana dan berbentuk badam. Matanya sentiasa perang gelap kecuali pada anjing dengan lapis bulu *merle* yang mempunyai sama ada salah sebiji atau kedua-dua biji mata yang mungkin biru.

### Kepala

Kepalanya halus tanpa ada ciri berlebihan. Kepalanya mempunyai baji panjang yang menirus dari telinga ke hidung. Tulang oksiput tidak menonjol. Pipinya rata untuk menyokong muncung cukup membulat. Muncungnya sepanjang tengkorak yang terbahagi di sudut mata. Bahagian-bahagian mukokutaneus bagi muka berpigmentasi hitam.

### Tubuh

Lehernya cukup melengkung dan berotot. Tungkainya berotot. Anjing ini lebih panjang sedikit daripada ketinggiannya dengan dada dalam.

Perangai
--------

Selain perbezaan saiz, anjing gembala Shetland dan *collie* kasar kelihatan sangat serupa.
Menurut Dr. Stanley Coren, pakar kecerdasan haiwan, anjing gembala Shetland ialah salah satu baka anjing paling pintar yang menduduki tempat ke-6 daripada 138 baka yang diuji. Penyelidikan beliau mendapati bahawa rata-rata anjing gembala Shetland dapat memahami arahan baharu dalam kurang daripada lima ulangan dan akan mematuhi arahan pada penyampaian arahan kali pertama dalam 95% daripada masa atau lebih baik.

Kesihatan
---------

Anjing gembala Shetland dwihitam yang melepasi lompatan ketangkasan
Sebuah kajian di Jepun tentang data perkuburan haiwan peliharaan mendapati jangka hayat sebanyak 14.3 tahun dengan 239 ekor — lebih tinggi daripada 13.7 tahun untuk jangka hayat keseluruhan. Sebuah kajian United Kingdom mendapati jangka hayat sebanyak 13.4 tahun yang lebih tinggi daripada kedua-dua kumpulan baka silang (12) dan kumpulan saiz kecil hingga sederhana (12.7).

Anjing gembala Shetland cenderung terhadap keadaan dermatologi berikut: penyakit kulit alahan, erupsi drug kutis, histiositosis kutis, lupus kutis atau lupus sistemik, dermatomiositis, dan tumor sel Sertoli.

Anjing gembala Shetland mempunyai risiko sebanyak empat kali ganda berbanding dengan anjing lain untuk menghidap karsinoma sel peralihan, iaitu kanser pundi kencing.

Sebuah kajian Amerika Utara ke atas lebih daripada sejuta skor pinggul pada anjing yang berusia lebih daripada dua tahun mendapati bahawa anjing gembala Shetland mempunyai prevalens ke-5 terendah daripada enam puluh baka — 4.2% daripada jumlah anjing gembala Shetland menghidap displasia pinggul.

Penyakit von Willebrand ialah gangguan perdarahan terwaris. Anjing gembala Shetland terjejas akibat kedua-dua jenis I dan jenis II.

Anomali mata *collie* ialah trait terwaris resesif autosom yang mengakibatkan penutupan tidak lengkap bagi fisur embrio yang terlihat hampir secara eksklusif pada *collie*, *collie* sempadan, dan anjing gembala Shetland.

Anjing gembala Shetland ini yang kebanyakannya putih mempunyai beberapa kecacatan pengakuran, seperti telinga mencucuk, pewarnaan putih terlalu banyak (oleh sebab dirinya yang merupakan *merle* ganda), mikroftalmia, dan tompok-tompok merah jambu pada hidung. Anjing ini tidak dianggap sebagai ternakan pembiakbakaan.
Mutasi gen MDR1 menyebabkan kepekaan terhadap ubat tertentu seperti ivermektin. Kepekaan ini telah diperhatikan pada anjing gembala Shetland. Mutasi MDR1 telah dikenal pasti pada anjing gembala Shetland dan baka ini dikenali pasti cenderung dalam sebuah kajian di Amerika Syarikat. Oleh sebab mutasi genetik ini, anjing terjejas mungkin menunjukkan kepekaan atau tindak balas buruk terhadap banyak ubat, termasuk asepromazina, butorfanol, doksorubisin, eritromisin, ivermektin, loperamida, milbemisin, moksidektin, rifampin, selamektin, vinblastina, dan vinkristina.

Dermatosis berulser pada anjing gembala Shetland sheepdog dan *collie* kasar (UDSSC) ialah penyakit yang dipercayai sebagai varian vesikel bagi lupus eritematosus diskoid. Ini ialah dermatosis berulser yang menjejaskan paha, selangkang, ketika, dan abdomen ventral.

Kehidupan kerja
---------------

Seperti namanya, anjing gembala Shetland dapat dan telah digunakan sebagai anjing gembala dan masih menyertai ujian anjing gembala sehingga kini. Anjing gembala membawa haiwan ternakan dari tempat ke tempat dengan menyebabkan tingkah laku perkumpulan ketakutan dan pelarian.

### Kegiatan

Dalam kumpulan saiznya, baka ini mendominasi ketangkasan anjing, kepatuhan, kemahiran persembahan, *flyball*, penjejakan, dan penggembalaan.[*perlu rujukan*] Naluri dan kebolehlatihan penggembalaan dapat diukur dalam ujian penggembalaan tanpa persaingan. Anjing gembala Shetland yang menunjukkan naluri penggembalaan asasi dapat dilatih untuk bertanding dalam ujian penggembalaan.

Anjing gembala Shetland masyhur
-------------------------------

* Ch Halstor's Peter Pumpkin ROM - Bapa anjing gembala Shetland dengan paling banyak juara (160).
* Badenock Rose - anjing gembala Shetland pertama yang berdaftar dengan The Kennel Club.
* Mickey - watak utama siri kanak-kanak Kanada *Mickey's Farm*

Lihat juga
----------

* Baka haiwan Shetland

Catatan
-------

1. ↑  Jawi: ‏انجيڠ ݢمبالا شيتلند‎code: ms is deprecated ‎; bahasa Inggeris: *Shetland sheepdog*code: en is deprecated
2. ↑  Jawi: ‏شيلتي‎code: ms is deprecated ‎; bahasa Inggeris: *sheltie*code: en is deprecated
3. ↑  Jawi: ‏کولي شيتلند‎code: ms is deprecated ‎; bahasa Inggeris: *Shetland collie*code: en is deprecated

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Anjing gembala Shetland*** |

1. 1 2 3 4 5  Herbert, Beryl & Joan (1961). *The Shetland Sheepdog* (dalam bahasa Inggeris). New York, New York, Amerika Syarikat: Arco Publishing Company, inc. ISBN 0-668-03976-0.
2. ↑  "Shetland sheepdog" (Inggeris). The Columbia Encyclopedia. New York, Amerika Syarikat: Columbia University Press, 2008. Credo Reference. Web. 17 September 2012.
3. ↑  Doe, John (30 April 2005). "My Favorite Things, Part II". *Encyclopedia of Things* (dalam bahasa Inggeris). Open Publishing. Dicapai pada 15 Januari 2024.
4. ↑  McKinney, Betty Jo; Riesberg, Barbara (1985). *Sheltie Talk* (dalam bahasa Inggeris). Loveland, Colorado, Amerika Syarikat: Alpine Publications. m/s. 2. ISBN 0-931866-17-0.
5. ↑  Clem McGowan, Charlotte (1999). *The Shetland Sheepdog in America* (dalam bahasa Inggeris). Best Friends Ltd.
6. ↑  Bowling, Sue Ann. "Collie crosses behind shetland sheepdogs". *bowlingsite.mcf.com* (dalam bahasa Inggeris). Terbitan sendiri. Dicapai pada 29 Januari 2024.
7. 1 2  Bowling, Sue Ann. "Shetland Sheepdog Breed History" (dalam bahasa Inggeris). Dicapai pada 29 Januari 2024.
8. 1 2 3 4 5 6 7 8  "Shetland Sheepdog Standard". *The Kennel Club* (dalam bahasa Inggeris). Dicapai pada 14 Mac 2024.
9. ↑  Coren, Stanley (1995). *The Intelligence of Dogs* (dalam bahasa Inggeris). Bantam Books. ISBN 0-553-37452-4.
10. ↑  INOUE, Mai; KWAN, Nigel C. L.; SUGIURA, Katsuaki (2018). "Estimating the life expectancy of companion dogs in Japan using pet cemetery data". *Journal of Veterinary Medical Science* (dalam bahasa Inggeris). Persatuan Sains Veterinar Jepun. **80** (7): 1153–1158. doi:10.1292/jvms.17-0384. ISSN 0916-7250.
11. ↑  McMillan, Kirsten M.; Bielby, Jon; Williams, Carys L.; Upjohn, Melissa M.; Casey, Rachel A.; Christley, Robert M. (1 Februari 2024). "Longevity of companion dog breeds: those at risk from early death". *Scientific Reports* (dalam bahasa Inggeris). Springer Science and Business Media LLC. **14** (1). doi:10.1038/s41598-023-50458-w. ISSN 2045-2322. PMC 10834484 Check `|pmc=` value (bantuan).
12. ↑  Hnilica, Keith A.; Patterson, Adam P. (19 September 2016). *Small Animal Dermatology* (dalam bahasa Inggeris). St. Louis, Missouri, Amerika Syarikat: Saunders. ISBN 978-0-323-37651-8.
13. ↑  *Clinical Medicine of the Dog and Cat* (Inggeris), edisi ke-2, penyunting Michael Schaer, hlm. 528.
14. ↑  Oberbauer, A. M.; Keller, G. G.; Famula, T. R. (24 Februari 2017). "Long-term genetic selection reduced prevalence of hip and elbow dysplasia in 60 dog breeds". *PLOS ONE* (dalam bahasa Inggeris). Public Library of Science (PLoS). **12** (2): e0172918. doi:10.1371/journal.pone.0172918. ISSN 1932-6203.
15. ↑  Julie B. Anderson; Kenneth S. Latimer; Perry J. Bain; Heather L. Tarpley. "Von Willebrand's Disease" (dalam bahasa Inggeris). Diarkibkan daripada yang asal pada 18 September 2011. Dicapai pada 29 Januari 2024.
16. ↑  "Collie." (Inggeris) Saunders Comprehensive Veterinary Dictionary. Philadelphia, Pennsylvania, Amerika Syarikat: Elsevier Health Sciences, 2007. Credo Reference. Web. 17 September 2012.
17. ↑  Neff, Mark W; Robertson, Kathryn R.; Wong, Aaron K.; Safra, Noa; Broman, Karl W.; Slatkin, Montgomery; Mealey, Katrina L.; Pedersen, Niels C.; Motulsky, Arno G. (2004). "Breed Distribution and History of Canine Mdr1-1δ, a Pharmacogenetic Mutation That Marks the Emergence of Breeds from the Collie Lineage". *Proceedings of the National Academy of Sciences of the United States of America* (dalam bahasa Inggeris). **101** (32): 11725–11730. doi:10.1073/pnas.0402374101. PMC 511012. PMID 15289602.
18. ↑  "MDR1 Gene Mutation- Flier" (PDF) (dalam bahasa Inggeris).
19. ↑  "Problem Drugs - MDR1 Gene Mutation" (dalam bahasa Inggeris).
20. ↑  Rhodes, Karen Helton; Werner, Alexander H. (25 Januari 2011). *Blackwell's Five-Minute Veterinary Consult Clinical Companion* (dalam bahasa Inggeris). Ames, Iowa, Amerika Syarikat: Wiley-Blackwell. m/s. 181. ISBN 978-0-8138-1596-1.
21. ↑  Serpell, James, ed. The Domestic Dog: its evolution, behaviour and interactions with people (Inggeris). New York, Amerika Syarikat: Cambridge University Press, 1995. Cetak.
22. ↑  Hartnagle-Taylor, Jeanne Joy; Taylor, Ty (2010). *Stockdog Savvy* (dalam bahasa Inggeris). Alpine Publications. ISBN 978-1-57779-106-5.
23. ↑  Bowling, Sue Ann. "Register of Merit Shetland Sheepdogs" (dalam bahasa Inggeris). Dicapai pada 29 Januari 2024.
24. ↑  Bowling, Sue Ann. "Ch Halstors Peter Pumpkin ROM" (dalam bahasa Inggeris). Dicapai pada 29 Januari 2024.
25. ↑  "Mickey's Farm" (dalam bahasa Inggeris). The Pet Network. Dicapai pada 29 Januari 2024.

Pautan luar
-----------

* Anjing gembala Shetland di Curlie

| * l
* b
* s
Anjing berasal dari United Kingdom |
| --- |
| *Hound* | 
* *Beagle*
* Grehaun Inggeris
* *Harrier*
* Anjing pemburu berang-berang
* Anjing pemburu darah
* Anjing pemburu rubah Inggeris
* Anjing pemburu rusa Scotland
* Anjing pemburu serigala Ireland
* Anjing pemburu Wales
* *West Country harrier*
* *Whippet*

 |
| *Gundog* | 
* Kokerspaniel Inggeris
* Anjing pengutip berbulu keriting
* Anjing pengutip berbulu rata
* Anjing pengutip keemasan
* Anjing pengutip Labrador
* Anjing penuding Inggeris
* Seter Gordon
* Seter Inggeris
* Spaniel Clumber
* Spaniel padang
* Spaniel Sussex
* Springerspaniel Inggeris
* Springerspaniel Wales

 |
| Terier | 

|  |  |
| --- | --- |
| Baka pekerja | 
* *Cairn terrier*
* Terier Airedale
* Terier Bedlington
* Terier Dandie Dinmont
* Terier Jack Russell
* Terier Lakeland
* Terier Manchester
* Terier Norfolk
* Terier Norwich
* Terier Parson Russell
* Terier Patterdale
* Terier Plummer
* Terier putih Tanah Tinggi Barat
* Terier rubah dawai
* Terier rubah licin
* Terier Scotland
* Terier Sealyham
* Terier sempadan
* Terier Skye
* Terier sukan Lucas
* Terier Wales

 |
| Baka mainan | 
* Terier mainan hitam dan sawo matang Inggeris
* Terier Yorkshire

 |
| Jenis *bull* | 
* *Bull and terrier*
* Bulterier
* Bulterier katik
* Bulterier Staffordshire

 |

 |
| Anjing gembala | 
* *Collie* berjanggut
* *Collie* kasar
* *Collie* licin
* *Collie* sempadan
* *Corgi* Wales Cardigan
* *Corgi* Wales Pembroke
* Anjing gembala lama Inggeris
* Anjing gembala Shetland
* Anjing gembala Wales
* Anjing penumit Lancashire
* Anjing Smithfield

 |
| Lain-lain | 
* Buldog Inggeris
* Bulmastif
* *Cavalier King Charles spaniel*
* Anjing Inuit Utara
* *King Charles spaniel*
* Mastif Inggeris

 |
| Pupus | 
* *Beagle* desa utara
* *Buckhound*
* Buldog lama Inggeris
* Buldog mainan
* *Cur*
* Anjing gembala Cumberland
* Anjing gembala kelabu lama Wales
* *Hillman* Wales
* Anjing pemburu Dumfriesshire
* Anjing pemburu selatan
* *Sleuth hound*
* Spaniel air Inggeris
* Spaniel air Tweed
* Spaniel Norfolk
* Spaniel pemukat mainan
* *Staghound*
* Anjing Talbot
* Terier biru Paul
* Terier hitam dan sawo matang
* Terier Paisley
* Terier putih Inggeris
* Anjing *turnspit*

 |
| 
**Jenis:** *Collie*, *fell terrier*, *longdog*, lurcher*, dan terier rubah*
 |

| * l
* b
* s
Anjing gembala dan penggiring |
| --- |
| 
* Anjing air Sepanyol
* Anjing Armant
* *Blue lacy*
* *Buhund* Norway
* *Can de chira*
* *Can de palleiro*
* *Cane toccatore*
* *Carea castellano-manchego*
* Anjing Chod
* *Collie*
	+ berjanggut
	+ kasar
	+ licin
	+ sempadan
* *Corgi* Wales
	+ Cardigan
	+ Pembroke
* Anjing gembala
	+ Australia
	+ Basque
	+ Beauce
	+ Belanda
	+ Belgium
	+ Bergamo
	+ Brie
	+ Catalonia
	+ Croatia
	+ Faroe
	+ Fonni
	+ Garafía
	+ gauco
	+ Iceland
	+ Inggeris
	+ Jerman
	+ katik Amerika
	+ lama Inggeris
	+ lama Jerman
	+ León
	+ Lessinia dan Lagorai
	+ Oropa
	+ Picardie
	+ putih
	+ putih Switzerland
	+ Pyrénées
	+ Shetland
	+ tanah pamah Poland
	+ Wales
* Anjing harimau bintang Catahoula
* *Huntaway*
* *Kelpie* Australia
* Anjing ketua New Zealand
* *King shepherd*
* *Koolie*
* Laika Nenets
* Anjing Lap Finland
* Anjing Lap Sweden
* Anjing lembu
	+ Ardenne
	+ Australia
	+ berekor kontot Australia
	+ Flandre
* Anjing McNab
* *Mudi*
* Anjing penumit Lancashire
* *Puli*
* *Pumi*
* Anjing rusa kutub Lapland
* *Schapendoes*
* *Schipperke*
* Anjing serigala Gigante
* Anjing Serra de Aires
* Anjing Smithfield
* Spits Goth Barat
* Terier Tibet

 |

| * l
* b
* s
Baka haiwan bela jinak Scotland |
| --- |
| 
* Ini baka utama haiwan bela jinak yang dianggap berasal sepenuhnya atau separa dari Scotland.

 |
| Anjing | 
* *Cairn terrier*
* *Collie* berjanggut
* *Collie* kasar
* *Collie* licin
* *Collie* sempadan
* Anjing gembala Shetland
* Anjing pemburu rusa Scotland
* Anjing pengutip keemasan
* Seter Gordon
* Terier Dandie Dinmont
* Terier Paisley†
* Terier putih Tanah Tinggi Barat
* Terier Scotland
* Terier sempadan
* Terier Skye

 |
| Ayam itik | 
* *Scots dumpy*
* *Scots grey*
* Angsa Shetland

 |
| Babi | 
* *Grice*†

 |
| Biri-biri | 
* Biri-biri Boreray
* *Castlemilk moorit*
* Biri-biri Cheviot
* Biri-biri Cheviot desa utara
* Biri-biri Hebrides
* Biri-Biri North Ronaldsay
* *Scottish blackface*
* *Scottish dunface*†
* Biri-biri Shetland
* Biri-biri Soay

 |
| Kuda | 
* Kuda Clydesdale
* Kuda padi Eriskay
* Kuda padi Galloway†
* Kuda padi Shetland
* Kuda padi Tanah Tinggi

 |
| Lembu | 
* Lembu Angus
* Lembu Ayrshire
* Lembu berbalut Galloway
* Lembu Galloway
* Lembu Luing
* Lembu Shetland
* Lembu Tanah Tinggi

 |